
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου Τβ9 

29 Ιουνίου 1995 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Καθιέρωση ωρών προσέλευση, των υπαλλήλων των Δημο¬ 
σίων Υπηρεσιών, των Ν.Π.Δ.Δ., των Ο.Τ.Α., των Δημο¬ 
σίων Επιχειρήσεων και Οργανισμών, των Τραπεζών και 
των Εμπορικών Καταστημάτων, καθώς και των αυτοα¬ 
πασχολούμενων στα Εμπορικά τους Καταστήματα στο 
Νομό Αττικής εκτός των νήσων κατά τη θερινή περίοδο 
1995 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παραγράφου 1 του άρθρου 44 του 
Συντάγματος. 

β. Την εξαιρετικώς επείγουσα και απρόβλεπτη ανάγκη, 
για την καθιέρωση κλιμακωτών ωρών προσέλευσης και 
κατ’ επέκταση και αποχώρησης των υπαλλήλων των Δη¬ 
μοσίων Υπηρεσιών (Δ.Υ.), των Νομικών Προσώπων Δημο¬ 
σίου Δικαίου (Ν.Π.Δ.Δ.), των Οργανισμών Τοπικής Αυτο¬ 
διοίκησης (Ο.Τ.Α.), των Δημοσίων Οργανισμών και Επιχει¬ 
ρήσεων (πρώην ΔΕΚΟ), των Τραπεζών και των Εμπορικών 
Καταστημάτων, καθώς και των αυτοαπασχολούμενων στα 
εμπορικά τους καταστήματα στην περιοχή του Νομού Ατ¬ 
τικής εκτός των νήσων, τους μήνες Ιούλιο, Αύγουστο και 
Σεπτέμβριο, για την περιστολή της ιδιαίτερα αυξημένης 
στην περιοχή αυτή ατμοσφαιρικής ρύπανσης, που προκα- 
λεί και η ταυτόχρονη μαζική μετακίνηση των εργαζομένων 
στους χώρους της εργασίας τους. 

γ. Την αδυναμία άμεσης αντιμετώπισης των προαναφε- 
ρομένων συνεπειών με έγκαιρη νομοθετική ρύθμιση με 
τυπικό νόμο ψηφιζόμενο από τη Βουλή. 

δ. Την εισαγωγή ειδικού συστήματος κυρώσεων, ώστε 
να καταστεί ευχερέστερη η συμμόρφωση των διοικουμέ- 
νων στα μέτρα αυτά. 

ε. Την ομόφωνη απόφαση των ενδιαφερομένων φο¬ 
ρέων κατά τη σύσκεψη της 13 Ιουνίου 1995. 

Με πρόταση του Υπουργικού Συμβουλίου αποφασί¬ 
ζουμε: 

'Αρθρο 1 

Ώρες προσέλευσης 

1. Από την 1η Ιουλίου μέχρι 30 Σεπτεμβρίου 1995 
εφαρμόζονται τα ακόλουθα στο Νομό Αττικής εκτός των 
νήσων: 


α. Δημόσιοι Οργανισμοί και Επιχειρήσεις, Δημόσιες 
Υπηρεσίες Ν.Π.Δ.Δ., Ο.Τ.Α. 

Ώρα προσέλευσης 07.00 π.μ. (Ισχύει η ελαστική ώρα 
προσέλευσης κατά μισή ώρα). 

β. Τράπεζες και οι πόσης φύσεως θυγατρικές τους του 
χρηματοπιστωτικού τομέα. 

Ώρα προσέλευσης 07.45 π.μ. Οι ασφαλιστικές εται¬ 
ρείες εφαρμόζουν δικό τους κλιμακωτό ωράριο. 

γ. Εμπορικά καταστήματα (ΘϋΡΕΒ ΜΑΒΚΕΤ5, Κρεο¬ 
πωλεία, Είδη Οικοδομών Χρώματα και Σιδηρικά, Ιχθυοπω¬ 
λεία, Οπωρολαχανοπωλεία, Βαφεία Καθαριστήρια, Αρτο¬ 
ποιεία, Χονδρεμπόριο, Βιοτεχνίες και Εργαστήρια). 

Ώρα έναρξης λειτουργία 07.00 π.μ. 
δ. Εμπορικά Καταστήματα (Πολυκαταστήματα, Είδη έν¬ 
δυσης, υπόδυσης, Χρυσοχοεία, Καλλυντικά, Βιβλιοπω¬ 
λεία, Δίσκοι, Ηλεκτρικά, Υαλικά κ.λπ.). 

Ώρα έναρξης λειτουργίας 08.45 π.μ. 

2 . Ο αριθμός των ωρών απασχόλησης των κατά την πα¬ 
ράγραφο 1 του παρόντος άρθρου κατηγοριών προσωπι¬ 
κού, που ισχύει κατά τη δημοσίευση της παρούσης πρά- 
ξεως δεν θίγεται. 

Αρθρο 2 
Εξαιρέσεις 

1. Από τις ρυθμίσεις του άρθρου 1 εξαιρούνται: 
α. Η Προεδρία της Δημοκρατίας, 
β. Τα Γραφεία του Πρωθυπουργού, Υπουργών, Υφυ¬ 
πουργών, Γενικών Γραμματέων, Νομαρχών και Περιφε¬ 
ρειακών Διευθυντών. 

γ. Τα Υπουργεία Εθνικής Άμυνας, Δημόσιας Τάξης και 
Εμπορικής Ναυτιλίας, καθώς και οι υπηρεσίες και οι σχο¬ 
λές αυτών. 

δ. Εθνικά Τυπογραφείο. 

ε. Το εκπαιδευτικό προσωπικό όλων ίων βαθμιδών εκ¬ 
παίδευσης, καθώς και το εκπαιδευτικό προσωπικό των εκ¬ 
παιδευτικών μονάδων του Ο.Α.Ε.Δ. 

στ. Το προσωπικό της Υπηρεσίας Πολιτικής Αεροπο- 
ρΐας. 

ζ. Οι οδηγοί αυτοκινήτων Εθνικής Υπηρεσίας Πληροφο¬ 
ριών. 

η. Τα νοσηλευτικά ιδρύματα, οι υγειονομικοί σχηματι¬ 
σμοί των υπουργείων, Ο.Τ.Α. και Ν.Π.Δ.Δ., τα αγροτικά ια¬ 
τρεία, οι υγειονομικοί σταθμοί, οι σχολές επισκεπτριών και 

αδελφών νοσοκόμων και τα φαρμακεία. 

θ. Τα ιδρύματα και οι σχολές κοινωνικής πρόνοιας (πλην 
Π1ΚΠΑ και ΕΟΠ). 

ι. Οι φυλακές, τα σωφρονιστικά καταστήματα και ιδρύ¬ 
ματα αγωγής ανηλίκων, τα θεραπευτικά καταστήματα 
κρατουμένων, τα καταστήματα της Κεντρικής Αποθήκης 
Υλικού Φυλακών, των δικαστηρίων και λοιπών δικαστικών 
υπηρεσιών. 

ια. Το προσωπικό των μουσείων, των αρχαιολογικών χώ¬ 
ρων, των θεάτρων και βιβλιοθηκών. 

ιβ. Το προσωπικό των σταθμών διοδίων του Ταμείου 
Εθνικής Οδοποιίας. 

ιγ. Τα εμπορικά καταστήματα και οι επιχειρήσεις στην 
περιοχή του Ιστορικού και Εμπορικού Κέντρου του Πειραιά 
(λιμάνι). 

2. Με κοινές αποφάσεις των Υπουργών Προεδρίας της 
Κυβέρνησης, Περιβάλλοντος, Χωροταξίας και Δημοσίων 
Έργων, Εργασίας και του κατά περίπτωση αρμοδίου 
Υπουργού, επιτρέπεται να ορίζονται διαφορετικές ώρες 
προσέλευσης του προσωπικού από τις προβλεπόμενες 
στο άρθρο 1 της παρούσης, εφόσον οι παρεκκλίσεις επι¬ 
βάλλονται από τη φύση και την ιδιαιτερότητα του έργου 
των οικείων υπηρεσιών. 

Άρθρο 3 

1. Οι παραβάτες των μέτρων του άρθρου 1 παρ. γ και δ 
της Πράξης Νομοθετικού Περιεχομένου τιμωρούνται σύμ¬ 
φωνα με τη διάταξη του άρθρου 458 του Ποινικού Κώδικα. 

2. Ανεξάρτητα από την τυχόν ποινική τους ευθύνη κατά 
την προηγούμενη παράγραφο, στους παραβάτες φυσικά ή 
νομικά πρόσωπα της παρ. 1 μπορεί να επιβληθεί με από¬ 
φαση του Υπουργού ΠΕ.ΧΩ.Δ.Ε. διοικητική ποινή προστί¬ 
μου 100.000 ως 1.000.000 δρχ. που εισπράττεται σύμ¬ 
φωνα με το νόμο περί εισπράξεως δημοσίων εσόδων. 

3. Οι παραβάσεις των παραγράφων 1 και 2 βεβαιώνο¬ 
νται από τα οικεία αστυνομικά όργανα ή άλλες αρμόδιες 
κατά το νόμο αρχές. 

Άρθρο 4 

1. Η παρούσα Πράξη θα κυρωθεί νομοθετικά, κατά το 
άρθρο 44 παράγραφος 1 του Συντάγματος. 


2. Η παρούσα να δημοοιευθεί στην Εφημερίδα της Κυ· 
βερνήσεως. 


Αθήνα, 29 Ιουνίου 1995 


Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
ΟΠΡΟΕΔΡΟΙ 

ΑΝΔΡΕΑΣ Γ. ΠΑΠΑΝΔΡΕΟΥ 


ΤΑ ΜΕΛΗ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΙΩΑΝΝΗΣ ΠΟΤΤΑΚΗΣ 

ΕΣΩΤΕΡΙΚΟΝ 

ΚΩΝ/ΝΟΣ εΚΑΝΔΑΛΙΔΗΣ 

ΓΕΩΡΓΙΑΣ 

ΓΕΩΡΓΙΟΣ ΜΩΡΑίΓΗΣ 

ΤΟΥΡΙΣΜΟΥ 

ΝΙΚ. ΣΗΦΟΥΝΑΚΗΣ 

ΔΗΜΟΣΙΑΣ ΤΑΞΗΣ 
ΣΗΦΗΣ ΒΑΛΥΡΑΚΗΣ 

ΠΕΡΙΒΑΛΛΟΝΤΟΣ: χωροταξίας 
ΚΑΙ ΔΗΜΟΣΙΟΝ ΕΡΓΩΝ 

ΚΩΝ/ΝΟΣ ΛΑΛ1ΩΤΗΣ 

ΕΜΠΟΡΙΟΥ 

ΚΩΝ/ΝΟΣ ΣΗΜΙΤΗΣ 


ΕΞΩΤΕΡΚΩΝ 

ΚΑΡΟΛΟΣ ΠΑΠΟΥΛ1ΑΣ 
ΟΚΟΝΟΜΚΟΝ 

ΑΛΕΞ. ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

Α6ΑΝ. ΜΙΚΡΟΥΤΣΙΚΟΣ 

ΕΜΠΟΡΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΏΦΑΡΑΣ 

ΑΙΓΑΙΟΥ 

ΑΝΤΩΝΙΟΣ ΚΟΤΣΑΚΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΚΩΝ/ΝΟΣ ΣΗΜΠΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΟΙΜΝ 

ΑΘΑΝΑΣΙΟΣ ΤΖΟΥΡΑΣ 


ΤΥΠΟΥ ΚΑΙ ΜΕΣΟΝ ΜΑΖΙΚΗΣ ΕΝΗΜΕΡΩΣΗΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΝΑΠΛΗΡΩΤΗΣ ΑΝΑΠΛΗΡΩΤΗΣ 

ΥΠΟΥΡΓΟΣ ΕΞΩΤΕΡΚΟΝ ΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓ.-ΑΛΕΞ. ΜΑΓΚΑΚΗΣ ΓΕΩΡΓΙΟΣ ΔΑΖΚΑΛΑΚΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΚΗΙ ΟΙΚΟΝΟΜΙΑΣ 

ΓΕΩΡΓΙΟΣ ΡΩΜΑΙΟΣ 


ΑΝΑΠΛΗΡΩΤΗΣ ΥΠΟΥΡΓΟΙ 
ΕΘΝΙΚΗΣ ΠΑΙΔΕΙΑΣ Δ ΘΡΗΣΚΕΥΜΑΤΩΝ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΓΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΚΩΝΣΤΑΝΤΊΝΟΣ ΓΕΙΤΟΝΑΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΧΡΗΣΤΟΣ ΡΟΚΟΦΥΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


